OpenLLM-France/wikimedia huggingface dataset:
# Banateko suabiar

Banateko suabiar edo Danubioko aleman Europa erdian eta hego-ekialdean XVIII. mendean zehar Hungariako erresumaren lurretan kokatu ziren kolono alemanei esaten zaie. Austria Hungariako enperadoreek bultzatu zuten garai hartan inperio otomandarrari kendutako lurrak birpopulatzea eta horretarako jatorri alemaneko kolono katolikoak bilatu zituzten bereziki. Kolonoak Temeswarko banatean kokatu ziren nagusiki.
Lehen Mundu Gerraren bukaeran Banateko suabiarrak errepublika independente multinetnikoa eratzen saiatu ziren, baina Versaillesko Itunak (1919) eta Trianongo itunak (1920) aukera hori zapuztu zuten banataren lurraldea banatu baitzen Errumania (zatirik handiena), Serbia, Kroazia eta Esloveniako erresuma (1929tik aurrera Jugoslavia izango dena) eta Hungariako Szeged inguruko lurralde txiki baten artean.
Bigarren Mundu Gerran tropa sobietarren iritsierak mendebalderantz egotzi zituen Banateko suabiarrak. Egun hamarna mila batzuk baino ez dira antzinako banateko lurraldean beren burua alemaniartzat jotzen dutenak, gehienak Errumanian.

## Jatorria

Austria Hungariako enperadoreek Otomandar inperioarekin muga egiten zuten lurraldeak birpopulatzea bultzatu zuten XVIII. mendean zehar. Izan ere, lurralde horiek konkistatu berriak ziren eta kristauez populatu nahi zituzten, katolikoak bereziki. Horretarako hizkuntza eta erlijioa mantentzeko erregalia eskaintzen zitzaien kolonei.
Kolono alemaniar gehienak Altsazia, Lorrena, Bavaria, Frankonia, Palatinatutik eta Austria bertatik. Egia esan joandakoen artean gutxi izan ziren Suabian jatorria zutenak eta ez dago argi zergatik deitu zitzaien Banateko suabiar. Litekena da arrazoia izatea kolonoen zati handi bat Ulm herri suabiarrean ontziratzen zirela Danubioan behera nabigatzeko Budapest edo Belgraderaino non beren bidaia oinez segitzen zuten helmuga-lekuraino.
Normalean kolonoak nekazari-familiako kide gazteenak izaten ziren, etxaldea abandonatu beharrean egoten zirenak. Hasierako garaian gutxi izan ziren bidaiari ekin zioten emakumeak.
Maria Teresa eta Josef II.aren erregealdietan diru-laguntzak eta zerga-arintzeak jaso zituzten kolonoek.

## Erreferentziak

* ↑ Clarkson, Sue. (1995). History of German Settlements in Southern Hungary. .
* ↑ Böhm, Johann. (1993). Die Deutschen in Rumänien und die Weimarer Republik 1919 - 1933. Verl. des Arbeitskreises für Geschichte und Kultur der Deutschen Siedlungsgebiete im Südosten Europas ISBN 978-3-928389-02-0. (Noiz kontsultatua: 2024-01-23).

## Kanpo estekak

* Datuak: Q445618
* Multimedia: Banater Schwaben / Q445618
# Banaue Arroz Terrazak

Arroz Terrazak Filipinetako Mendikateetan$^1$ UNESCOren gizateriaren ondarea :
| Mota | Kulturala |
| Irizpideak | iii, iv, v |
| Erreferentzia | 722 |
| Kokalekua | Filipinak |
| Eskualdea$^2$ | Asia-Pazifikoa |
| Koordenatuak | 16°54′38″N 121°3′15″E﻿ / ﻿16.91056°N 121.05417°E﻿ / 16.91056; 121.05417 |
| Izen ematea | 1995 (XIX. bilkura) |
| $^1$ UNESCOk jarritako izen ofiziala (euskaratua) $^2$ UNESCOren sailkapena ||
Banaue Arroz Terrazak 2000 urte dituzten arrozdiak dira, Batad herriaren arbasoek Ifugaoko mendietan indusiak, Filipinetan. Terraza hauek gutxieneko tresnak erabiliz eraiki omen ziren, eta gehien bat eskuz. Terrazak itsas mailatik 1500 metrora daude eta mendialdeko 10.360 km² hartzen dute. Antzinako ureztatze sistemak hornitzen ditu, gorago dagoen oihan tropikaletik ura bilduz eta banatuz.
Terraza hauek Arroz Terrazak Filipinetako Mendikateetan guneko zati dira, 2000 eta 6000 urte zaharreko terraza egitura artifizialak arroza landatzeko. Terraza hauek Unescoren Gizateriaren Ondare izendatu zituzten 1995 eta Filipinetako Apayao, Benguet, Ifugao eta Mendiko probintzian daude.
Oraindik ere bertakoek arroza eta barazkiak landatzen dituzten terrazotan, nahiz eta geroz eta nekazari gutxiagok jarraitu, turismo industriara bihurtzen ari baitira, arroz terrazek berek eragindakoa. Horrela, terraza batzuk bertan behera utzi dira eta higadurak maila batzuk deuseztu.

## Kanpo estekak

* Ifugao Arroz Terrazak - argazkiak
* Datuak: Q826551
* Multimedia: Banaue Rice Terraces / Q826551
# Banbridge

Banbridge (eskozieraz:Bannbrig, irlanderaz: Droichead na Banna) Ipar Irlandako Downeko konderrian dagoen hiri bat da. Bann ibaiaren ertzean eta A1 errepidean dago.

## Musika

Star of the County Down irlandar absti herrikoi ezaguna girotzen den hiria da.

## Herritar ezagunak

* Francis Crozier, militarra eta esploratzailea

## Iruditegia

* 'The Cut' pasabidea.
* Banbridge ekialdeko etxebizitzak.
* Banbridge hegoaldeko etxebizitzak.
* Francis Crozieren monumentua

## Hiri senidetuak

* Ruelle-sur-Touvre

## Kanpo estekak

* Banbridgeko udal webgunea (Ingelesez)
* Datuak: Q58270
* Multimedia: Banbridge / Q58270
# Banat

Banat Erdialdeko Europako lurraldea da, 1919tik aurrera Hungaria, Serbia eta Errumania artean banaturik dagoena.

## Geografia

Kkialdean Transilvania eta Valakiarekin du muga, mendebaldean Tisa ibaiarekin, iparraldean Mureș ibaiarekin, eta hegoaldean Danubio ibaiarekin. Hungariaren partea txikia da (Szeged hiriaren inguruan). Serbiako Banat (Vrsac hiriaren inguruan), nekazari-lurralde aberatsa da. Errumaniako Banat aldeak 21.800 km$^2$ inguru ditu. Hiriburua Timişoara (hungarieraz Temesvar) da. Hiri nagusiak Arad, Resita, Lugoj eta Caransebeş dira.

## Historia

Turkiarrek hartu zuten Banat 1526. urtean. Bi mende geroago Habsburgoko etxeak eskuratu zuen, otomandarren galera bermatu zuen Passarowitzeko itunaren ondorioz (1718) eta bertan Temeswarko banata eskualde administratiboa antolatu zuen. Lurraldea despopulaturik gelditu zenez kolonoak erakartzeko politika abian jarri zuten. Horrela ailegatu ziren Barateko suabiarrak izeneko kolono aleman hiztunak, adibidez. 1779. urtean Hungariako erresumaren eskualde bihurtu zen. 1920an, Hungariaren, Jugoslaviaren eta Errumaniaren artean banatzeko erabakia hartu zuen Trianongo itunak, zatirik handiena Errumaniaren menpe gelditu zelarik.

## Ekonomia

Timis ibaiaren inguruko ordokia emankorra da (laboreak, patatak eta fruituak). Banateko mendietan harrikatza, burdina, manganesoa, kromoa, kobrea eta marmola dago.

## Erreferentziak

* ↑ Euskaltzaindia. (2008-05-30). 154. araua: Europako eskualde historiko-politiko nagusiak. .
* ↑ (Alemanez) Schwicker, Johann Heinrich. (2012). Geschichte des Temeser Banats.. LaVergne TN USA..

## Kanpo estekak

* Datuak: Q170143
* Multimedia: Banat / Q170143
# Banatzaile (argipena)

Banatzaile hitzak adiera zenbait ditu:
* enpresan, banatzailea, produktuak handizka merkaturatzen dituen enpresa, kasu batzuetan pertsona partikularrei ere saltzen badie ere;
* teknologian, banatzailea, motorretako gailu bat;
* hizkuntzalaritzan, banatzaileak, zenbatzaile mota bat-
# Banbara

Banbara Mendebaldeko Afrikako herria da. Mali, Ginea, Senegal, Mauritania, Burkina Faso eta Boli Kostako lurraldeetan bizi dira. Gaur egun 5.035.000 dira gutxi gorabehera eta haietatik 3.787.000 Malin bizi dira. Haien ekonomia nekazaritzan oinarrituta dago. Lurrak taldearenak dira. Garrantzi handia ematen diote erlijioari, eta arte-gai nagusia erlijioa da. Artelan ezagunenak antilopeen irudiak dira. Mande taldeko bamanankan hizkuntzan mintzo dira.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* 1 2 Bambara Joshuaproject.net

## Kanpo estekak

* (Gaztelaniaz) Bambara Ikuska.com
* Datuak: Q504685
* Multimedia: Bamana people / Q504685
# Banbu

Banbua (Bambuseae) Asia, Amerika, Afrika eta Ozeaniako landare leinu bat da, gariaren familia berekoa. Klima tropikal, azpitropikal eta epeletan bizi daitezke. Europan ez da ezagutzen espezie endemikorik, nahiz eta badauden espezie fosilak. Kanabera mota bat da, zurtoin zuzen eta luzea duena; zurtoinaren adabegietatik adar ugari ernetzen dira. Hostoak lantza itxurakoak ditu eta banbu mota batzuen fruitua laboreen antzekoa da. Gehienetan, banbuak taldeetan hazten dira, errizoma bakar batetik. Mota askotako banbuak daude, 700dik gora; gehienak tropiko aldekoak dira, baina badira leku hotzetan hazten direnak ere. Banbu arruntak (Bambusa arundinaria) 20 m-tik gora neurtzen du eta 20 cm-ko diametroa izaten du. Miozenotik bizi dira.
Banbu hitza Malaysiako onomatopeia bat da eta XVI. mendetik ezagutzen da Europan. Euren gogortasuna dela eta oso erabiliak dira eraikuntzan, arina eta sendoa baita. Lehengai nagusia da Ekialdeko herrialde askotan. Etxegintzaz gainera, oso erabilia da eta baita altzariak, armak, musika tresnak, ontzitxoak eta beste hainbat gauza egiteko ere. Hostoak tearen kaxak biltzeko erabiltzen dira eta azala papera egiteko egokia da. Adabegietatik azukrearen moduko gaia ateratzen da. Zenbait banbu motaren zurtoin gazteak jan egiten dituzte Txinan eta Japonian.

## Generoak

* Arundinaria
* Bambusa
* Chimonobambusa
* Chusquea
* Dendrocalamus
* Fargesia
* Guadua
* Hibanobambusa
* Hymalayacalamus
* Otatea
* Phyllostachys
* Pleioblastus
* Pseudosasa
* Sasa
* Semiarundianaria
* Shibatea
* Sinoambusa

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q35922
* Multimedia: Bambuseae / Q35922
* Espezieak: Bambuseae
# Banavie

Banavie, Eskoziako gaeleraz: Banbhaidh, Eskoziako Highland eskualdeko herri bat da, Lochaber barrutian. Ben Nevis menditik hurbil dauden herrietako bat da, Fort William udalerriaren erdigunetik 4 kilometro ipar-mendebaldera dago, Caol eta Corpach kokalekuen alboan.

## Kanpo estekak

* Datuak: Q1967984
* Multimedia: Banavie / Q1967984
# Belle Valley (Ohio)

Belle Valley Ohioko herri bat da. Noble konderrian kokatua dago. 2010ean 223 biztanle zituen, 1,05 kilometro koadrotan banatuta.

## Ikus, gainera

* Noble konderria

## Kanpo estekak

* Datuak: Q2669238
* Multimedia: Belle Valley, Ohio / Q2669238
# Belleair (Florida)

Belleair Floridako herri bat da. Pinellas konderrian kokatua dago. 2010ean 3.933 biztanle zituen, 7,3 kilometro koadrotan banatuta.

## Ikus, gainera

* Pinellas konderria

## Kanpo estekak

* Datuak: Q2092758
* Multimedia: Belleair, Florida / Q2092758
# Belle Vernon (Pennsylvania)

Belle Vernon Pennsylvaniako borough bat da. Fayette konderrian kokatua dago. 2010ean 1.093 biztanle zituen, 0,65 kilometro koadrotan banatuta.

## Ikus, gainera

* Fayette konderria

## Kanpo estekak

* Datuak: Q1131959
* Multimedia: Belle Vernon, Pennsylvania / Q1131959
# Belle Terre (New York)

Belle Terre New York estatuko herri bat da. Suffolk konderrian kokatua dago. 2010ean 792 biztanle zituen, 2,29 kilometro koadrotan banatuta.

## Ikus, gainera

* Suffolk konderria

## Kanpo estekak

* Datuak: Q3452543
* Multimedia: Belle Terre, New York / Q3452543
# Belle Vue (Manchester)

Belle Vue, Ingalaterrako Manchester hirian dagoen auzo bat da, Manchester Handian.
* Datuak: Q4883706
* Multimedia: Belle Vue, Manchester / Q4883706
# Belle de jour

Belle de jour (bɛl də ʒuʁ ahoskatua, convolvulus tricolor lorearen frantsesezko izena) Luis Buñuelek 1967an zuzenduriko frantziar-italiar filma da. Bertan Catherine Deneuve, Jean Sorel eta Michel Piccoli aktoreek lan egiten dute. Izen bereko Joseph Kessel idazlearen izen bereko eleberrian oinarrituta dago.

## Aktoreak

* Catherine Deneuve: Séverine Serizy, Belle de Jour
* Jean Sorel: Pierre Serizy
* Michel Piccoli: Henri Husson
* Geneviève Page: Madame Anaïs
* Pierre Clémenti: Marcel
* Françoise Fabian: Charlotte
* Macha Méril: Renée
* Maria Latour: Mathilde
* Marguerite Muni: Pallas
* Marcel Charvey: Prof. Henri
* Michel Charrel: Footman
* Bernard Musson: Majordomo
* Francis Blanche: Monsieur Adolphe
* François Maistre: Maisua
* Georges Marchal: Duke
* Francisco Rabal: Hyppolite
* Iska Khan: asiar bezero

## Kanpo estekak

* IMDBko fitxa
* Datuak: Q470375
* Multimedia: Belle de Jour (film) / Q470375
# Belle Vale (Liverpool)

Belle, Ingalaterrako Liverpool hirian dagoen auzo bat da, Merseyside konderrian.
* Datuak: Q4883699
* Multimedia: Belle Vale, Liverpool / Q4883699
# Birtual (argipena)

Birtual izenondoak errealaren islada edo irudia dena, erreala izan gabe, adierazten du, gehienetan informazio eta komunikazio teknologiak oinarritzat harturik. Terminoak hainbat erabilera ditu:
* ikasgela birtual, informazio eta komunikazio teknologian oinarritu eta hezkuntzarako erabiltzen den webgune bat;
* birtualizazioa, informatikan zerbaiten bertsio birtuala sortzea;
* museo birtuala, informazio eta komunikazio teknologiaz erakusten den ondare-multzoa edo gai baten aurkezpena.
# Birtuoso

Birtuosoa, musika-tresna bat trebezia edo gaitasun harrigarriaz jotzeko gai den pertsona da. Birtuosoak diren pertsonak jada haurtzarotik edo musikarekin edo musika-tresna batekin duten lehenbiziko kontaktutik nabarmentzen dira, musika jotzeko ezohiko erraztasuna baidute, maiz inolako musika eskola edo jakintzarik gabe, naturaltasunez eta entzutearekin bakarrik musika jo dezakete, eta beren ezaugarri garrantzitsuenetako bat sormen eta inprobisazio musikal handia izatean datza.
Birtuoso hitza italierazko Virtuoso hitzan jatorria du, XVI. eta XVII. mendeetan Italian arte edo intelektual arloetan nabarmendutako pertsonak deitzeko ohorezko izendapena zen: poeta, arkitektoak, ikerlaria eta abar.
* Datuak: Q214970
* Multimedia: Musicians / Q214970
# Birtvisi gaztelua

Birtvisi gaztelua (georgieraz: ბირთვისი) Kvemo Kartliko (Georgia) eskualdean erortzeko zorian dagoen Erdi Aroko gotorlekua da, Algeti ibaiko arroilako kareharrizko malkarretan kokatua. Gaur egun, Tetritsqaro udalerriaren mugen barruan dago, Algeti parke nazionalaren ondoan, Tbilisi hiriburuko hego-mendebaldean.
Birtvisi da, batez ere, 1 kilometro koadroko harkaitzezko gotorleku natural bat, harresiek eta dorreek babestuta. Horien artean, nabariena Sheupovari ("setatia") da, inguruko arrokarik gorenean dagoena. Hainbat egitura osagarri, akueduktu bat barne, zutik iraun dute.

## Kanpo estekak

* Datuak: Q4917129
* Multimedia: Birtvisi fortress / Q4917129
# Birulentzia

Birulentzia mikrobio baten ahalmen patogenoari deritzo. Patogenizitatea mikrobio batek gaixotasuna sortzeko gaitasuna bada, birulentzia patogenizitatearen neurri kuantitatiboa da: bakterio patogeno batek birulentzia gehiago ala gutxiago eduki dezake, adibidez.
Birulentzia oso aldakorra izan daiteke espezie bereko bakterioen artean: espezie baten andui batzuk, esaterako, birulentzia handikoak izan daitezke, eta beste batzuek -aldiz- birulentzia oso urria eduki dezakete.
Bakterio edo birus bati bere birulentzia modu artifizialean murrizten zaionean andui moteldua lortzen da. Andui moteldu horiek antigorputzen sorrera eragiten dute, baina ez dute gaixotasunik sortzen; hori dela eta oso erabiliak izaten dira txerto moduan. Bakterio baten birulentzia murrizteko hazkuntza-inguru artifizialetan mantentzen da luzaro bakterio hori, animalietatik pasatu gabe. Hazkuntza-inguru horietan bakterioak ez baditu kondizio optimoak moteltze hori areagotu egiten da. Moteldutako anduia animalia batean gero txertatzen bada sortzen den patologia oso arina izaten da, birulentzia galdu duelako.
Hainbat faktorek areagotzen dute mikrobio baten birulentzia. Hauek dira aipagarrienak:

## Kanpo estekak

* Datuak: Q1460232
* Multimedia: Virulence / Q1460232
# Birunita

Birunita mineral bat da.

## Ezaugarriak

Birunita elementu kimiko mineralaren formula kimikoa hau da: ${\ce {Ca18(SiO3)8.5(CO3)8.5SO4*15H2O(?)}}$. ]]ren arabera sortzen ditu kristalak. Mohs eskalaren arabera duen gogortasunaren balioa 2 da.

## Erreferentziak

* 1 2 (Ingelesez) «Birunite: Mineral information, data and localities.» www.mindat.org (Noiz kontsultatua: 12-05-2019).
# Birthana

Birthana Immidae familiako tximeleta genero bat da. Bere espezie tipoa Birthana consocia da.

## Espezieak

| Espeziea | Egoera |
| Birthana acribes | daturik gabe |
| Birthana aristopa | daturik gabe |
| Birthana asmenopa | daturik gabe |
| Birthana aurantiaca | daturik gabe |
| Birthana basiflava | daturik gabe |
| Birthana caelestis | daturik gabe |
| Birthana cleis | daturik gabe |
| Birthana consocia | daturik gabe |
| Birthana loxopis | daturik gabe |
| Birthana pulchella | daturik gabe |
| Birthana saturata | daturik gabe |
| Birthana taiwana | daturik gabe |

## Kanpo estekak

* Datuak: Q13908566
* Espezieak: Birthana
# Birtlingen

Birtlingen Alemaniako udalerria da. Renania-Palatinatua estatuan kokatuta dago, [[Eifel Bitburg-Prüm barrutia|Eifel Bitburg-Prüm]] barrutian. 2014an 73 biztanle zituen 2,94 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q651781
* Multimedia: Birtlingen / Q651781
# Bonjour sourire

Bonjour sourire 1956ko Claude Sautet frantziar zinema zuzendariaren film komikoa da.

## Argumentua

Oharra: Atal honek istorio osoa edo amaiera argitzen du.
Monte-Marino printzerrian, Aline, tronuaren oinordekoa, bihozgabe dago, zeharo aspertuta. Lehen ministroa edozer egiteko prest dago Alinek berriz egin dezan irribarre, hura seduzitu, harekin ezkondu eta errege izan nahi baitu egunen batean... Hala, umorista batzuk Monte-Marinora gonbidatzea bururatuko zaio.

## Aktoreak

* Henri Salvador : bera
* Annie Cordy : bera
* Jimmy Gaillard : bera
* Christian Duvaleix : bera
* Olga Thorel : Aline, Marguerite, Sophie
* Marcel Lupovici : Anatole d'Erceny
* Louis de Funès : Bonoeil jn.
* André Philipp : Antoine XIV.a
* Darry Cowl : mediku eta ministroa
* Jean Carmet : Jean Courtebride
* Lisette Lebon : Rosette
* Harry Max : Double Note
* Bernard Musson : maiordomoa
* Pierre Duncan : laguntzailea
* Eugène Stuber : antzerki-langilea
* Pierre Repp : alkatea
* Louis Massy : kanpo harremanetarako ministroa
* René-Louis Lafforgue : gortesaua
* Pierre Larquey : bera (ahotsa)
* Philippe Olive
* Michel Dancourt

## Erreferentziak

* ↑ sansebastianfestival.com

## Kanpo estekak

* Datuak: Q2910191
# Bonkoro III.a

Bonkoro III.a Ukambala Benga herriko erregea izan zen San Juan lurmuturrean eta Coriscoko badian. Ingurua ebanjelizatzen zeuden espainiar jesuiten heziketa jaso zuen, bereziki Fernando Poo probintzian.
Bere aita Bonkoro II.a hil zen 1874an eta Bonkoro III.ak jarraitu zion. Hilabete batzuk geroago, espainiarrek utzi egin zuten eskualdea. Benga herritarren aurkakotasunagatik bere gobernuari Espainiako eragina dela eta, Bonkoro III.ak tronua utzi zuen. Europara eta Ameriketara joan zen eta Espainiako itsas armadako zerbitzuan egon zen. Heriotzaren data ez da agertzen, baina egia da, 1906an, erresumako bi zatiak (San Juan lurmuturra eta Coriscoko iparraldea) Santiago Ugandaren erreinuan bildu ziren.
# Bonkoro I.a

Bonkoro I.a Bodipo Corisco badiako Benga herriko erregea izan zen.
Corisco uhartean eta inguruko kontinenteko lurraldean Benga etnia bizi zen; 1843. urtean Espainiak erosi zuen lurraldea. Martxoaren 14an, Juan Jose Lerena Barry espainiar ofizialak Corisco-n lehorreratzea lortu zuen, eta hurrengo egunean (1843ko martxoaren 15ean) ituna egin zuen (Tika Ituna) Bonkoro I.a bengar erregearekin , erregeak espainiar protektoratuaren menpean jarri zituen bere jabetzak. Horrek indigenen eraso bat eragin zuen bere erregearen aurka, San Juan lurmuturrera ihes egin zuena. Buruzagi matxino batek (Imunga) bere burua errege aldarrikatu zuen. Bonkoro I.a 1857an hil zen San Juan lurmuturrean, eta bere seme Bonkoro II.ak jarraitu zion
# Bonkle

Bonkle, Eskoziako gaeleraz: Bun Choille, Eskoziako udalerri bat da, Iparraldeko Lanarkshire konderrian. Wishaw udalerriaren ipar-ekialdean dago.

## Kanpo estekak

* Datuak: Q4942133
* Multimedia: Bonkle / Q4942133
# Bonkoro II.a

Bonkoro II.a Vane Benga herriko erregea izan zen San Juan lurmuturrean eta Coriscoeko badian.
Bere aita Bonkoro I.ari jarraitu zion 1857an. "Vasco Núñez de Balboa" baporea, "Gravina" brigantina, "Cartagena" goleta eta "Santa María" itsasontzia, Carlos de Chacón Mitxelena kapitainaren zuzendaritzapean, 1858ko maiatzaren 27an, Fernando Poo probintziaren jabetza hartu zuten ingeniarien gorputzaren indarrekin eta misiolari jesuitekin batera.
Bonkoro II.a erregeak Espainiako subiranotasuna aitortu zuen San Juan lurmuturraren gainean, aitak eman ez zituen hainbat herri sartuz, hala nola, Corisco eta Elobey. Coriscoko teniente-gobernadorea izendatu zuten ("Corisco" Benga herriko eremu osoa bezala ulertuta), nahiz eta uhartea ez zuten hurrengo urtera arte okupatu. 1874an hil zenean, bere seme Bonkoro III.ak jarraitu zion.
# Ben Lexcen

Ben Lexcen, Robert Clyde Miller jaioa (Boggabri, Hegoaldeko Gales Berria, 1936ko martxoaren 19a - Manly, Hegoaldeko Gales Berria, 1988ko maiatzaren 1a) australiar nabigatzaile eta itsasontzien diseinatzailea izan zen.
Gurasoek abandonatu zuten haurtzaroan, eta hamalau urterekin eskola utzi zuen lokomotorren mekanika ikasteko. Hala ere, belaontziei buruz gehiago interesatu zen eta hamasei urterekin lehenengoa diseinatu zuen.
Diseinuen berrikuntzagatik nabarmendu zen. eta 1961ean bere ontzietako batek munduko txapelketa irabazi zuen. Wilson & Whitmore enpresa sortu zuen Craig Whitmore adiskidearekin, itsasontziak eta belak egiteko. 1972an Australiako bela taldean lehiatu zen 1072ko Udako Olinpiar Jokoetan.
Alan Bond enpresariak hainbat itsasontziren diseinua enkargatu zion. 1974ko Amerika Kopan lehiatzeko Southern Cross-en diseinuan parte hartu zuen, baita 1977ko Australia-n ere. 1980ko Kopan, aldatutako Australia ontziak Australiako taldearen hirugarren porrota jaso zuen.
1983ko erronkarako Australia II ontziarentzako gila hegodun bat diseinatu zuen. Australiako taldeak 4-3ko emaitzarekin irabazi zuen erronka. New Yorkeko Klub Nautikoaren lehen porrota izan zen txapelketaren historian.
Ben Lexcen bihotzekoak jota hil zen 52 urte zituela.
# Ben Lomond

    Artikulu hau Eskoziako mendiari buruzkoa da; beste esanahietarako, ikus «Ben Lomond (Utah)».
Ben Lomond, Eskoziako gaeleraz Beinn Laomainn, Eskoziako mendi bat da, Eskoziako Lur Garaietan eta Lomond aintziraren ekialdeko ertzean. 974 metroko garaiera du.
Munro multzoko mendirik hegoaldekoena da.
* Datuak: Q816556
* Multimedia: Ben Lomond, Scotland / Q816556
# Ben Lomond (Arkansas)

Ben Lomond Ameriketako Estatu Batuetako inkorporatutako herri bat da. Sevier konderrian kokatuta dago, Arkansas estatuan. 140 biztanle ditu, 10,245788 kilometro koadroko azaleran banatuta.

## Ikus, gainera

* Sevier konderrian

## Kanpo estekak

* Datuak: Q2210218
* Multimedia: Ben Lomond, Arkansas / Q2210218